stanford-oval/wikipedia huggingface dataset:
รายพระนามและชื่อผู้ได้รับพระราชทานเหรียญรัตนาภรณ์
เหรียญรัตนาภรณ์ รัชกาลที่ 10 > เหรียญรัตนาภรณ์ รัชกาลปัจจุบัน ชั้นที่ 1

| ปี | พระนาม/นาม | อ้างอิง |
| --- | --- | --- |
| 30 เมษายน พ.ศ. 2562 | เจ้าคุณพระสินีนาฏ พิลาสกัลยาณี |  |
| 1 พฤษภาคม พ.ศ. 2562 | สมเด็จพระราชินีสุทิดา |  |
|  | พลเอก เปรม ติณสูลานนท์ |  |
| 5 พฤษภาคม พ.ศ. 2562 | สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง |  |
|  | สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี |  |
|  | สมเด็จเจ้าฟ้าฯ กรมพระศรีสวางควัฒน วรขัตติยราชนารี |  |
|  | พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ |  |
|  | สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี |  |
|  | สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา |  |
|  | สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร |  |
|  | พระเจ้าวรวงศ์เธอ พระองค์เจ้าสิริภาจุฑาภรณ์ |  |
|  | พระเจ้าวรวงศ์เธอ พระองค์เจ้าอทิตยาทรกิติคุณ |  |
| 8 พฤษภาคม พ.ศ. 2562 | ทูลกระหม่อมหญิงอุบลรัตนราชกัญญา สิริวัฒนาพรรณวดี |  |
| 14 พฤษภาคม พ.ศ. 2562 | หม่อมเจ้าภีศเดช รัชนี |  |
|  | ท่านผู้หญิงทัศนาวลัย ศรสงคราม |  |
เหรียญรัตนาภรณ์ รัชกาลที่ 10 > เหรียญรัตนาภรณ์ รัชกาลปัจจุบัน ชั้นที่ 2

| ปี | พระนาม/นาม | อ้างอิง |
| --- | --- | --- |
| 2 พฤษภาคม พ.ศ. 2562 | พลอากาศเอก สถิตย์พงษ์ สุขวิมล |  |
| 7 พฤษภาคม พ.ศ. 2562 | คุณพลอยไพลิน เจนเซน |  |
|  | คุณสิริกิติยา เจนเซน |  |
|  | พลเรือเอก หม่อมเจ้าปุสาณ สวัสดิวัตน์ |  |
| 24 พฤษภาคม พ.ศ. 2562 | ท่านผู้หญิงเกนหลง สนิทวงศ์ ณ อยุธยา |  |
| 26 พฤษภาคม พ.ศ. 2562 | พลเอกหญิง ท่านผู้หญิงอภิรดี ยิ่งเจริญ |  |
| 16 มิถุนายน พ.ศ. 2567 | พลเอก พระวรวงศ์เธอ พระองค์เจ้าเฉลิมศึกยุคล |  |
| 24 สิงหาคม พ.ศ. 2567 | พลอากาศตรีหญิง คุณหญิงสุชาดา วรทรัชต์ |  |
|  | พลอากาศตรี วีระ สุรเศรณีวงศ์ |  |
เหรียญรัตนาภรณ์ รัชกาลที่ 10 > เหรียญรัตนาภรณ์ รัชกาลปัจจุบัน ชั้นที่ 3

| ปี | พระนาม/นาม | อ้างอิง |
| --- | --- | --- |
| 7 พฤษภาคม พ.ศ. 2562 | หม่อมเจ้ามงคลเฉลิม ยุคล |  |
|  | พลตรี หม่อมเจ้า จุลเจิม ยุคล |  |
|  | พลเอก พระวรวงศ์เธอ พระองค์เจ้าเฉลิมศึกยุคล |  |
|  | หม่อมเจ้า ฑิฆัมพร ยุคล |  |
| 15 มิถุนายน พ.ศ. 2567 | พลเอก ประยุทธ์ จันทร์โอชา |  |
|  | อนุทิน ชาญวีรกูล |  |
เหรียญรัตนาภรณ์ รัชกาลที่ 10 > เหรียญรัตนาภรณ์ รัชกาลปัจจุบัน ชั้นที่ 5

พระราชทานเหรียญรัตนาภรณ์ ชั้นที่ 5 จำนวน 112 คน
หน่วยทหารที่ได้รับพระราชทานเหรียญรัตนาภรณ์

12 มกราคม พ.ศ. 2481 - เหรียญรัตนาภรณ์ รัชกาลที่ 8 ชั้นที่ 1
กองพันทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
กองพันทหารราบที่ 9 ทหารรักษาวัง ในพระบาทสมเด็จพระมงกุฎเกล้าเจ้าอยู่หัว
11 พฤศจิกายน พ.ศ. 2496 - เหรียญรัตนาภรณ์ รัชกาลที่ 9 ชั้นที่ 1 แก่กองพันในสังกัดกรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
กองพันที่ 1 กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
กองพันที่ 2 กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
กองพันที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว
กองพันที่ 4  กรมทหารราบที่ 1 มหาดเล็กรักษาพระองค์ ในพระบาทสมเด็จพระจุลจอมเกล้าเจ้าอยู่หัว
บรอกโคลี

| บรอกโคลี |
| --- | --- |
บรอกโคลี
ชนิด: Brassica oleracea
กลุ่มพันธุ์ปลูก: กลุ่มอิตาลิกา
ต้นกำเนิด: จากอิตาลี (2,000 ปีมาแล้ว)
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 141 กิโลจูล (34 กิโลแคลอรี)

คาร์โบไฮเดรต: 6.64 g
น้ำตาล: 1.7 g
ใยอาหาร: 2.6 g
 

ไขมัน: 0.37 g
 

โปรตีน: 2.82 g
 

วิตามิน
วิตามินเอบีตา-แคโรทีนลูทีน ซีอาแซนทิน: (4%) 31 μg(3%)361 μg1121 μg
ไทอามีน (บี1): (6%) 0.071 มก.
ไรโบเฟลวิน (บี2): (10%) 0.117 มก.
ไนอาซิน (บี3): (4%) 0.639 มก.
กรดแพนโทเทนิก (บี5  ) : (11%) 0.573 มก.
วิตามินบี6: (13%) 0.175 มก.
โฟเลต (บี9): (16%) 63 μg
วิตามินซี: (107%) 89.2 มก.
วิตามินอี: (5%) 0.78 มก.
 

แร่ธาตุ
แคลเซียม: (5%) 47 มก.
เหล็ก: (6%) 0.73 มก.
แมกนีเซียม: (6%) 21 มก.
ฟอสฟอรัส: (9%) 66 มก.
โพแทสเซียม: (7%) 316 มก.
สังกะสี: (4%) 0.41 มก.
 

องค์ประกอบอื่น
น้ำ: 89.30 g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
บรอกโคลี หรือ กะหล่ำดอกอิตาลี (อังกฤษ: broccoli; อิตาลี: broccoli รูปพหูพจน์ของ broccolo) จัดอยู่ในผักตระกูลกะหล่ำ มีชื่อทางวิทยาศาสตร์ว่า Brassica oleracea var. italica อยู่ในตระกูล Cruciferae บรอกโคลีเป็นผักที่ปลูกเพื่อบริโภคส่วนของดอกอ่อน และก้าน
ประวัติ

บรอกโคลี เป็นพืชผักเมืองหนาวมีถิ่นเดิมอยู่ทางตอนใต้ของยุโรปหรือบริเวณประเทศอิตาลี เริ่มมีมากและนำเข้ามาปลูกในประเทศไทย โดยในระยะแรกทำการปลูกทางแถบภาคเหนือซึ่งผลผลิตมีน้อย ราคาในช่วงนั้นจึงค่อนข้างแพงเนื่องจากเป็นของแปลกใหม่และมีได้เฉพาะฤดูหนาวเท่านั้น แต่ในปัจจุบันได้มีการปรับปรุงพันธุ์ให้ทนร้อนได้มากขึ้น ในช่วงฤดูการผลิตจึงสามารถปลูกในภาคอื่นได้เช่นกัน แต่สำหรับนอกฤดูนั้นยังปลูกได้เฉพาะทางภาคเหนือที่มีอากาศเย็นบางเขตเท่านั้น แหล่งที่ปลูกบรอกโคลีกันมาก ได้แก่ เพชรบูรณ์ กรุงเทพฯ กาญจนบุรี ช่วงที่เหมาะสมคือ เดือนตุลาคม – มกราคม อุณหภูมิที่ชอบประมาณ 18 – 23 องศาเซลเซียส
ลักษณะภายนอก

ลักษณะภายนอกของบรอกโคลี จะมีใบกว้างสีเขียวเข้มออกเทา ริมขอบใบเป็นหยัก ทรงพุ่มใหญ่เก้งก้าง ลำต้นใหญ่และอวบ ดอกอยู่รวมกันเป็นกลุ่มช่อหนาแน่นดูเป็นฝอย ๆ สีเขียวเข้ม ดอกมีขนาดใหญ่ เส้นผ่านศูนย์กลางประมาณ 16 เซนติเมตร โดยทั่วไปนิยมกินตรงส่วนที่เป็นดอก ส่วนลำต้นจะนิยมรองลงมา แต่ในด้านคุณค่าทางอาหาร โดยเฉพาะวิตามินซี กลับมีอยู่มากในส่วนของลำต้น ด้งนั้นหากเก็บบรอกโคลีไว้นานแล้วพบว่าดอกกลายเป็นสีเหลืองจึงไม่ควรทิ้ง ให้นำส่วนของลำต้นมาทำอาหารรับประทานได้ บรอกโคลีมีรสหวาน กรอบ จึงเป็นที่นิยมกันมากขึ้นเรื่อย ๆ
พันธุ์บรอกโคลี

บรอกโคลีมีอยู่หลายพันธุ์ แต่พันธุ์ที่ปลูกในประเทศไทยได้ คือ
พันธุ์เด ซิกโก (De Cicco) อายุเก็บเกี่ยวประมาณ 65 วัน
พันธุ์ซากาต้า หรือพันธุ์ Green Duke อายุเก็บเกี่ยวประมาณ 60 วัน
พันธุ์กรีน โคเมท (Green Comet) เป็นพันธุ์จากญี่ปุ่น เก็บเกี่ยวได้เร็ว ประมาณ 40 วัน ให้ผลผลิตสูง มีลักษณะตรงตามความต้องการของตลาด
พันธุ์ท็อปกรีน ให้ผลผลิตสูง
สารอาหาร

บรอกโคลีมีคุณค่าทางอาหารสูง อุดมไปด้วยบีตา-แคโรทีน (beta-carotene) วิตามินเอ วิตามินบี วิตามินซี แคลเซียม โฟลิก ฟอสฟอรัส เหล็ก และไฟเบอร์ นอกจากนั้นบรอกโคลีประกอบไปด้วยสารเคมีทางธรรมชาติชื่อ sulforaphane และ indoles ซึ่งมีคุณสมบัติในการต่อต้านมะเร็ง สามารถรับประทานบรอกโคลีได้ทั้งแบบสด และนำมาประกอบอาหาร
การเพาะปลูก

บรอกโคลีเป็นพืชผักที่ปลูกในสภาพอุณหภูมิต่ำ บรอกโคลีเติบโตได้ดีที่สุดเมื่อสัมผัสกับอุณหภูมิเฉลี่ยต่อวันระหว่าง 18°C และ 23°C (64°F และ 73°F) วิธีปลูก คือ หลังจากต้นกล้ามีอายุ 25 – 30 วัน จึงทำการถอนกล้าไปปลูก วิธีถอนก็โดยการใช้มือดึงตรงส่วนใบขึ้นมาตรง ๆ ไม่ใช่จับที่ลำต้นเพราะอาจทำให้ช้ำได้ เมื่อถอนแล้วใส่เข่งเอาผ้าชุบน้ำคลุมเก็บไว้ในที่ร่ม พอตอนเย็นแดดอ่อน ๆ ประมาณบ่าย 3 – 4 โมง จึงนำมาปลูกในแปลงปลูกที่เตรียมรดน้ำเอาไว้แล้ว ใช้นิ้วชี้เจาะดินเป็นรูปักต้นกล้าลงไปแล้วกดดินพอประมาณไม่ต้องถึงกับแน่น ระยะปลูกระหว่างต้นห่างประมาณ 30 – 60 เซนติเมตร ระยะระหว่างแถวห่างประมาณ 50 – 100 เซนติเมตร ผลของการปลูกห่างก็คือ จะทำให้ลำต้นโตได้เต็มที่ไม่ต้องเบียดกัน จะทำให้ได้ดอกใหญ่ขึ้น น้ำหนักต่อต้นสูง และไม่เกิดโรคเน่าที่เกิดจากต้นพืชเบียดกันแน่นเกินไป หลังจากปลูกแล้วคลุมดินด้วยฟางแห้งหรือหญ้าบาง ๆ เพื่อช่วยให้ต้นกล้าตั้งตัวได้เร็ว ช่วยรักษาความชื้นของดิน และภายหลังเมื่อผุพังแล้วยังกลายเป็นปุ๋ยอินทรีย์ให้แก่ดินอีกด้วย เสร็จแล้วรดน้ำให้ชุ่ม
โรคที่สำคัญ

โรคของผักตระกูลกะหล่ำที่พบมากก็คือ โรคเน่าเละ (Soft rot) ชาวสวนเรียกว่า โรคเน่า, โรคหัวเน่า สาเหตุเกิดจากเชื้อแบคทีเรีย Erwinia carotovara โรคนี้มีแมลงวันเป็นพาหะ ลักษณะอาการของโรคคือ ในระยะแรกจะพบเป็นจุดช้ำหรือฉ่ำน้ำที่บริเวณดอก ต่อมาจุดเหล่านี้ขยายออก เปลี่ยนเป็นสีน้ำตาลถึงดำ เนื้อเยื่อบริเวณแผลมีลักษณะเป็นเมือกเยิ้มมีกลิ่นเหม็น เมื่อเป็นมาก ๆ ทำให้ดอกเกิดอาการเน่าเละเป็นสีน้ำตาลดำไปทั้งดอก แล้วจะเน่าอย่างรวดเร็วภายใน 2 – 3 วัน ทำให้ต้นยุบลงไปทั้งต้นหรือทั้งหัว และโรคนี้จะแพร่ไปยังต้นที่อยู่ใกล้เคียง การป้องกันกำจัดคือ ระมัดระวังอย่าให้เกิดแผลบนดอกบรอกโคลี กำจัดแมลงที่กัดกินบรอกโคลี และเมื่อพบต้นที่แสดงอาการให้ตัดไปเผาทำลาย โรคเน่าเละมักพบว่าเกิดร่วมกับโรคลำไส้ดำ หรือที่ชาวสวนเรียกว่า โรคโอกึน สาเหตุเกิดจากการขาดธาตุโบรอน บรอกโคลีจะแสดงอาการช่อดอกเน่าดำ โรคนี้ทำความเสียหายแก่ต้นบรอกโคลีทั้งต้น เมื่อพบเห็นต้นที่เป็นโรค ควรรีบถอนไปทำลายทิ้ง และหากมีโรคระบาดมาก ไม่ควรจะปลูกพืชตระกูลนี้ซ้ำที่เดิมอีก ควรเปลี่ยนไปปลูกพืชตระกูลอื่นหมุนเวียนบ้าง
แมลงศัตรูพืช

จุดที่แมลงศัตรูของผักบรอกโคลีเข้าทำลายคือใบและดอก โดยที่เป็นผักที่นิยมรับประทานดอกและลำต้น เกษตรกรจึงไม่กังวลถึงความสวยงามของใบเวลาขาย แต่ถ้าหากพบว่ามีแมลงศัตรูระบาดก็จำเป็นต้องพ่นฉีดยาป้องกันและกำจัด เพื่อไม่ให้ระบาดไปยังดอกหรือระบาดไปต้นอื่น ๆ ซึ่งจะทำให้บรอกโคลีเจริญเติบโตได้ไม่ดี แมลงศัตรูที่พบ ได้แก่ หนอนคืบกะหล่ำ, หนอนใยผัก, หนอนกะหล่ำ, หนอนกระทู้หอม
หนอนใยผัก มีชื่อวิทยาศาสตร์ว่า Plutella xylostella เป็นหนอนที่มีขนาดเล็กที่สุดในบรรดาหนอนผีเสื้อศัตรูผัก ชอบวางไข่ตามใต้ใบเป็นฟองเดี่ยว ๆ หรือเป็นกลุ่มติดกัน ไข่มีขนาดเล็ก แบนและยาวรี ไข่มีสีเหลืองอ่อน เป็นมัน ผิวขรุขระ ระยะการเป็นไข่ 2 – 3 วัน เมื่อไข่ใกล้ฟักออกเป็นตัวหนอนจะมีสีเหลืองเข้ม ตัวหนอนมีขนาดเล็กมองเห็นยาก มีการเจริญเติบโตเร็วกว่าหนอนอื่น ตัวหนอนจะกัดกินผิวด้านล่างใบจนเกิดเป็นรูพรุน และกัดกินในยอดผักที่กำลังเจริญเติบโต ทำให้ผักได้รับความเสียหาย สามารถทำลายผักในตระกูลกะหล่ำเกือบทุกชนิด เช่น คะน้า กะหล่ำปลี กะหล่ำดอก และผักกาดต่าง ๆ
การเก็บเกี่ยว

อายุของดอกบรอกโคลีนับตั้งแต่วันย้ายปลูกจนถึงวันตัดขายได้ ประมาณ 70 – 90 วัน โดยเลือกตัดดอกที่มีกลุ่มดอกเกาะตัวกันแน่น ดอกโตขนาดประมาณ 12 – 16 เซนติเมตร และต้องรีบตัดดอกก่อนที่จะบานกลายเป็นสีเหลือง ซึ่งจะขายไม่ได้ราคาเพราะผู้ซื้อมักเข้าใจว่าเป็นผักที่ไม่สด ไม่น่ารับประทาน วิธีการเก็บเกี่ยวโดยใช้มีดตัดต้นชิดโคนแล้วขนออกมาตัดแต่งข้างนอกแปลงตัด ให้เหลือทั้งต้นและดอกยาวประมาณ 16 – 20 เซนติเมตร ตัดใบออกให้เหลือติดดอกประมาณ 2 ใบ เพื่อเอาไว้พันรอบดอก เป็นการป้องกันความเสียหายที่จะเกิดกับดอกในระหว่างการขนส่ง
การเก็บเกี่ยว > การดูแลหลังการเก็บเกี่ยว

ปัญหาของดอกบรอกโคลีหลังการเก็บเกี่ยวก็คือ จะเกิดการเปลี่ยนสีของดอกเร็วมาก โดยเฉพาะดอกที่ดอกย่อยใกล้จะบานก่อนที่จะตัดออกมา คือเมื่อดอกย่อยที่เป็นสีเขียวบาน จะกลายเป็นสีเหลืองทำให้ขายไม่ได้ราคา บางทีหลังจากตัดออกมาเพียงชั่ววันหรือคืนเดียว ดอกย่อยก็จะบานเหลืองดูคล้ายกับผักไม่สด สาเหตุเป็นเพราะอุณหภูมิร้อนเกินไป การทำให้อุณหภูมิต่ำสามารถเก็บรักษาคุณภาพและยืดอายุของผักได้ดีกว่า ซึ่งทำได้โดยเก็บรักษาบรอกโคลีไว้ที่อุณหภูมิต่ำ 1 – 10 องศาเซลเซียส เติมคาร์บอนไดออกไซด์เข้าไป 10% แล้วเก็บเอาไว้เป็นเวลาถึง 28 วัน ดอกก็ยังคงมีสีเขียวราวกับเพิ่งตัดจากสวนใหม่ ๆ ซึ่งชาวสวนหรือผู้ทำการขนส่งที่ต้องเก็บรักษาคุณภาพได้นานวันกว่าปกติ อาจทำได้โดยป้องกันไม่ให้อากาศร้อนมากเกินไป
การผลิต

| 10 อันดับ ประเทศที่ผลิตบรอกโคลี — 11 มิถุนายน 2008> ประเทศ | 10 อันดับ ประเทศที่ผลิตบรอกโคลี — 11 มิถุนายน 2008> ผลผลิต (ตัน) | 10 อันดับ ประเทศที่ผลิตบรอกโคลี — 11 มิถุนายน 2008> เชิงอรรถ |
| --- | --- | --- |
|  สาธารณรัฐประชาชนจีน | 8,585,000 | F |
|  อินเดีย | 5,014,500 |  |
|  สหรัฐอเมริกา | 1,240,710 |  |
|  สเปน | 450,100 |  |
|  อิตาลี | 433,252 |  |
|  ฝรั่งเศส | 370,000 | F |
|  เม็กซิโก | 305,000 | F |
|  โปแลนด์ | 277,200 |  |
|  ปากีสถาน | 209,000 | F |
|  สหราชอาณาจักร | 186,400 |  |
| โลก | 19,107,751 |  |
ไม่มีสัญลักษณ์ = ตัวเลขอย่างเป็นทางการ, F = FAO ประมาณการ  ที่มา: องค์การอาหารและเกษตรแห่งสหประชาชาติ : กรมเศรษฐกิจและสังคม : กองสถิติ เก็บถาวร 2012-06-19 ที่ เวย์แบ็กแมชชีน
รวมภาพบรอกโคลี

| 0 | 1 | 2 | 3 |
| --- | --- | --- | --- |

| ภาพถ่ายระยะใกล้ของดอกบรอกโคลี | ภาพถ่ายระยะใกล้ของดอกบรอกโคลี | ดอกและก้านบรอกโคลี | ใบของบรอกโคลี ริมขอบใบจะเป็นหยัก |

| ดอกของบรอกโคลี | บรอกโคลีชนิดพันธุ์โรมาเนสโก | ดอกและต้นบรอกโคลี | บรอกโคลีที่นำไปต้มสุก |
แหล่งข้อมูลอื่น

PROTAbase on Brassica oleracea (cauliflower and broccoli)
List of North American broccoli cultivars, USDA/ARS Vegetable Laboratory
Lee, Lisa-Ann (22 February 2017). "Creating a broccoli for all seasons to hedge against climate change". newatlas.com.
| --- | --- |
การแยกแยะหน่วยอนุกรมวิธาน:  Wikidata: Q47722  Wikispecies: Brassica oleracea var. italica  EPPO: BRSOK  FNA: 241000001  FoC: 241000001  GBIF: 3042863  GRIN: 105447  iNaturalist: 315267  IPNI: 77061634-1  ITIS: 530961  NCBI: 36774  NZOR: 098901f1-e644-4c09-80fa-e8c8fe50f1fd  PLANTS: BROLI  POWO: urn:lsid:ipni.org:names:77061634-1  Tropicos: 4102963 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  ญี่ปุ่น 
ดอก และลำต้น สามารถนำมารับประทานได้
บรอกโคลีที่สามารถเก็บเกี่ยวได้
นิโคลัส มิคเกลสัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  นิโคลัส มิคเกลสัน
วันเกิด:  24 กรกฎาคม พ.ศ. 2542 (25 ปี)
สถานที่เกิด:  Skien นอร์เวย์
ส่วนสูง:  1.79 ม.
ตำแหน่ง:  แบ็กขวา/แบ็กซ้าย
ข้อมูลสโมสร
สโมสรปัจจุบัน:  โอเดนเซ
หมายเลข:  2
สโมสรเยาวชน
0000–2013:  Ottestad
2014:  HamKam
สโมสรอาชีพ*
| ปี |  ทีม |  ลงเล่น |  (ประตู) |
| 2015–2018 |  HamKam |  55 |  (0) |
| 2019–2021 |  Strømsgodset |  30 |  (0) |
| 2021– |  โอเดนเซ |  80 |  (3) |
ทีมชาติ‡
| 2015 |  นอร์เวย์ U16 |  3 |  (0) |
| 2016 |  นอร์เวย์ U17 |  2 |  (0) |
| 2017 |  นอร์เวย์ U18 |  8 |  (0) |
| 2018 |  นอร์เวย์ U19 |  5 |  (0) |
| 2019 |  นอร์เวย์ U20 |  2 |  (0) |
| 2018–2020 |  นอร์เวย์ U21 |  5 |  (1) |
| 2022 |  ไทย อายุไม่เกิน 23 ปี |  3 |  (0) |
| 2023– |  ไทย |  18 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10 มีนาคม 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม 2567
นิโคลัส มิคเกลสัน (อังกฤษ: Nicholas Mickelson; 24 กรกฏาคม พ.ศ. 2542 –) ชื่อเล่น ลูกโซ่/นิโก้ เป็นนักฟุตบอลลูกครึ่งไทย-นอร์เวย์ ปัจจุบันเล่นในตำแหน่งแบ็กขวาให้แก่สโมสรฟุตบอลโอเดนเซ และทีมชาติไทย
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- |
| HamKam | 2015 | 2. divisjon | 5 | 0 | 0 | 0 | 0 | 0 | 5 | 0 |
| HamKam | 2016 | 2. divisjon | 10 | 0 | 0 | 0 | 0 | 0 | 10 | 0 |
| HamKam | 2017 | 2. divisjon | 22 | 0 | 1 | 0 | 0 | 0 | 23 | 0 |
| HamKam | 2018 | 1. divisjon | 18 | 0 | 0 | 0 | 0 | 0 | 18 | 0 |
| HamKam | รวม | รวม | 55 | 0 | 1 | 0 | 0 | 0 | 56 | 0 |
| Strømsgodset | 2019 | Eliteserien | 3 | 0 | 1 | 0 | 0 | 0 | 4 | 0 |
| Strømsgodset | 2020 | Eliteserien | 22 | 0 | 0 | 0 | 0 | 0 | 22 | 0 |
| Strømsgodset | 2021 | Eliteserien | 4 | 0 | 0 | 0 | 0 | 0 | 4 | 0 |
| Strømsgodset | รวม | รวม | 29 | 0 | 1 | 0 | 0 | 0 | 30 | 0 |
| โอเดนเซ | 2021–22 | เดนิชซูเปอร์ลีกา | 24 | 0 | 7 | 0 | 0 | 0 | 31 | 0 |
| โอเดนเซ | 2022–23 | เดนิชซูเปอร์ลีกา | 17 | 0 | 0 | 0 | 0 | 0 | 17 | 0 |
| โอเดนเซ | 2023–24 | เดนิชซูเปอร์ลีกา | 22 | 2 | 1 | 0 | 0 | 0 | 23 | 2 |
| โอเดนเซ | รวม | รวม | 63 | 2 | 8 | 0 | 0 | 0 | 71 | 2 |
| รวมทั้งหมด | รวมทั้งหมด | รวมทั้งหมด | 147 | 2 | 10 | 0 | 0 | 0 | 157 | 2 |
↑  รวม Norwegian Cup, Danish Cup
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2023 | 6 | 1 |
| ไทย | 2024 | 6 | 0 |
| รวม | รวม | 12 | 1 |
| ที่ | วันที่ | สถานที่ | พบ | ประตูที่ | ผล | รายการ |
| --- | --- | --- | --- | --- | --- | --- |
| 1 | 10 กันยายน พ.ศ. 2567 | สนามกีฬาสมโภชเชียงใหม่ 700 ปี จังหวัดเชียงใหม่ ประเทศไทย |  อิรัก | 1–1 | 2–2 | คิงส์คัพ 2023 |
แหล่งข้อมูลอื่น

| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
ซีบีเอสคอร์เพอเรชัน

| --- | --- |

ประเภท: บริษัทมหาชน
ISIN: US1248572026 
อุตสาหกรรม: สื่อสารมวลชน
ก่อนหน้า: Viacom (เดิม)
ก่อตั้ง: 3 มกราคม พ.ศ. 2549 (18 ปี)
เลิกกิจการ: 4 ธันวาคม พ.ศ. 2562 
ถัดไป: ไวอาคอมซีบีเอส
สำนักงานใหญ่: นิวยอร์กซิตี้ ประเทศสหรัฐอเมริกา
พื้นที่ให้บริการ: สหรัฐอเมริกา
รายได้:  US$ 14.060 billion (2010)
รายได้จากการดำเนินงาน:  US$ 01.816 billion (2010)
รายได้สุทธิ:  US$ 00724 million (2010)
สินทรัพย์:  US$ 26.143 billion (2010)
ส่วนของผู้ถือหุ้น:  US$ 09.821 billion (2010)
พนักงาน: 25,380 (2010)
บริษัทแม่: National Amusements 
แผนก: ซีบีเอส, เดอะซีดับเบิลยู
เว็บไซต์: CBSCorporation.com
ซีบีเอสคอร์เพอเรชัน (NYSE: CBS
) เป็นกลุ่มสื่อที่มุ่งเน้นในเชิงพาณิชย์กระจายเสียง , การประกาศ ,การโฆษณา และ กิจการวิทยุโทรทัศน์ ที่มีมากที่สุดของการดำเนินงานของบริษัทในประเทศสหรัฐอเมริกา บริษัท เริ่มซื้อขายใน ตลาดหุ้นนิวยอร์ก เมื่อ 3 มกราคม พ.ศ. 2549 ซีบีเอสมีสำนักงานใหญ่ตั้งอยู่ในใน Midtown , แมนฮัตตัน , นิวยอร์กซิตี้ สหรัฐอเมริกา
ดูเพิ่ม

ซีบีเอส
แหล่งข้อมูลอื่น

เว็บไซต์อย่างเป็นทางการ
โรงเรียนสาธิตแห่งมหาวิทยาลัยธรรมศาสตร์

| โรงเรียนสาธิตแห่งมหาวิทยาลัยธรรมศาสตร์ Thammasat Secondary School> ที่ตั้ง |
| --- | --- |
99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12121
ข้อมูล
ประเภท: โรงเรียนสาธิต สังกัด สกอ.
คำขวัญ: การเรียนรู้ที่ดีเป็นสิ่งประเสริฐสุดของชีวิต
ก่อตั้ง: พ.ศ. 2559; 8 ปีที่แล้ว (2559)
ประธานบริหารโรงเรียน: รศ.ดร.อนุชาติ พวงสำลี
เว็บไซต์: satit.tu.ac.th
โรงเรียนสาธิตแห่งมหาวิทยาลัยธรรมศาสตร์ (อังกฤษ: Thammasat Secondary School; อักษรย่อ TSS) เป็นโรงเรียนที่จัดตั้งขึ้นภายใต้การกำกับของคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ มีวัตถุประสงค์เพื่อจัดการศึกษาให้แก่ประชาชนในทุกระดับ ทุกวัย โดยระดมการมีส่วนร่วมจากทุกภาคส่วนของสังคมให้เข้ามาจัดกระบวนการเรียนรู้เพื่อพัฒนาศักยภาพของผู้เรียนในระดับชั้นมัธยมศึกษา ตลอดจนเป็นสวัสดิการให้แก่บุคลากรของมหาวิทยาลัยธรรมศาสตร์และเป็นสถานศึกษาที่มีคุณภาพให้แก่ชุมชนโดยรอบและจังหวัดใกล้เคียง
โรงเรียนสาธิตแห่งมหาวิทยาลัยธรรมศาสตร์ ตั้งอยู่ที่ เลขที่ 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี มีพื้นที่ทั้งหมด 40 ไร่ 3 งาน 53 ตารางวา
ประวัติโรงเรียน

โรงเรียนสาธิตแห่งมหาวิทยาลัยธรรมศาสตร์ ก่อตั้งขึ้นโดยอาศัยอำนาจตามพระราชบัญญัติมหาวิทยาลัยธรรมศาสตร์ พ.ศ.2531 มาตรา 8 และมาตรา 18(3) ตามนโยบายของมหาวิทยาลัย เพื่อให้เป็นหน่วยงานภายใน ภายใต้การกำกับของคณะวิทยาการเรียนรู้และศึกษาศาสตร์
โรงเรียนสาธิตแห่งมหาวิทยาลัยธรรมศาสตร์ (สาธิต มธ.) มีหลักสูตรการเรียนการสอนที่เน้นการพัฒนามนุษย์ให้เต็มตามศักยภาพในทุกด้าน โดยใช้การเรียนรู้ผ่านประสบการณ์ที่ผู้เรียนได้ลงมือทำจริง และให้นักเรียนเป็นศูนย์กลางของการจัดการศึกษา โดยมีจุดเด่นดังนี้
มุ่งเน้นการพัฒนามนุษย์ให้เต็มตามศักยภาพ ทั้งสติปัญญา อารมณ์ และความเข้าใจตัวเอง โดยใช้การเรียนรู้ผ่านประสบการณ์ที่ผู้เรียนได้ลงมือทำจริง
มีวิชาที่น่าสนใจที่เด็กคนไหนก็อยากเรียน เช่น วรรณกรรม รู้สารทันข้อมูล เศรษฐศาสตร์ เป็นต้น
เน้นให้นักเรียนกล้าแสดงออก โดยไม่มีการตัดสินว่าผิดหรือถูก
การทดสอบและการประเมินผลเน้นที่การพัฒนาผู้เรียน ไม่ใช่การวัดผลเพียงอย่างเดียว
เปิดพื้นที่ให้เด็กนักเรียนได้แสดงตัวตนผ่านเครื่องแต่งกาย
นักเรียนคือศูนย์กลางของการเรียนรู้
แนวทางการจัดการศึกษาของโรงเรียนสาธิต มธ. สะท้อนให้เห็นถึงความพยายามในการแก้ไขปัญหาการศึกษาไทยที่เน้นแต่ความรู้และผลสัมฤทธิ์ทางการเรียน โดยมุ่งเน้นการพัฒนาศักยภาพของเด็กในทุกด้าน ส่งเสริมให้เด็กกล้าแสดงออก และให้ความสำคัญกับความแตกต่างหลากหลาย
โรงเรียนสาธิตแห่งมหาวิทยาลัยธรรมศาสตร์ พยายามสร้างการศึกษาแบบตามความสามารถ เน้นผู้เรียนเป็นหลักและการทำงานเป็นทีม นักเรียนต้องผ่านการเตรียมความพร้อมก่อนเข้าเรียน โดยยึดหลักสูตรของสำนักงานคณะกรรมการการศึกษาขั้นพื้นฐานและประเทศฟินแลนด์ โรงเรียนไม่ได้ไม่มีเครื่องแบบนักเรียน แต่มีเครื่องแบบเป็นเสื้อโปโลมีตราโรงเรียน กางเกงขายาว นักเรียนต้องใส่เครื่องแบบวันจันทร์กับพฤหัสบดี และวันอื่น ๆ นักเรียนมีอิสระในการแต่งกายตามอัตลักษณ์ของตนเอง เพียงแต่ต้องแต่งกายสุภาพเหมาะสมแก่กาละเทศะ ห้ามนุ่งสั้น รองเท้าต้องรัดหรือหุ้มส้น สีผมต้องได้รับความอนุญาตจากผู้ปกครอง
การจัดการเรียนการสอนจะยึดหลักการเรียนรู้ในรูปแบบกิจกรรมสร้างเสริมประสบการณ์ หลักสูตรการเรียนการสอนได้มีการปรับจากรายวิชา 8 กลุ่มสาระการเรียนรู้ มาเป็น 5 กลุ่มสาระการเรียนรู้
โรงเรียนสาธิตแห่งมหาวิทยาลัยธรรมศาสตร์ มีเป้าหมายในการเป็นสถานศึกษาที่มีคุณภาพ เป็นแหล่งบ่มเพาะเยาวชนที่มีความเป็นเลิศทางด้านวิชาการและทักษะต่าง ๆ เพื่อเป็นพลเมืองที่มีคุณภาพของประเทศชาติ
การจัดการศึกษา

แนวทางการจัดการศึกษาของโรงเรียนสาธิตแห่งมหาวิทยาลัยธรรมศาสตร์ ซึ่งเป็นโรงเรียนมัธยมศึกษาที่มีจุดเด่นคือ ให้ความสำคัญกับการสร้างพลเมืองโลกที่เคารพความต่าง โดยเน้นให้ผู้เรียนเป็นศูนย์กลางของการเรียนรู้ สามารถเลือกเส้นทางการเรียนรู้ด้วยตัวเอง ไม่ถูกจำกัดด้วยกฎระเบียบที่เคร่งครัด และได้รับการประเมินผลตามความสามารถหรือพัฒนาการของตัวผู้เรียน โดยกำลังพยายามสร้างการศึกษารูปแบบใหม่ ที่มุ่งเน้นให้ผู้เรียนเป็นศูนย์กลางของการเรียนรู้ พัฒนาทักษะที่จำเป็นในอนาคต และสามารถเติบโตเป็นพลเมืองโลกที่เคารพความต่างได้
สำหรับกระบวนการเรียนรู้ของโรงเรียนสาธิตแห่งมหาวิทยาลัยธรรมศาสตร์ แบ่งออกเป็น 2 ช่วงวัยหลัก ได้แก่
ระดับชั้นมัธยมศึกษาตอนต้น มุ่งเน้นให้ผู้เรียนเป็น Active Learner ผ่านการทำกิจกรรมที่หลากหลาย เพื่อให้ผู้เรียนได้เรียนรู้อย่างสนุกสนานและมีความสุข รวมถึงรู้จักตั้งคำถามและรู้เท่าทันโลก
ระดับชั้นมัธยมศึกษาตอนปลาย มุ่งเน้นให้ผู้เรียนเป็น Self Directed Learner ที่สามารถวางแผนและกำหนดเส้นทางการเรียนรู้ด้วยตัวเอง โดยไม่มีสายวิทย์ สายศิลป์ แต่จะเน้นให้ผู้เรียนได้เข้าใจและเชื่อมโยงพื้นฐานความรู้ที่หลากหลาย และต่อยอดลงลึกในศาสตร์ที่ตัวเองสนใจ
นอกจากนี้ โรงเรียนสาธิตแห่งมหาวิทยาลัยธรรมศาสตร์ ยังให้ความสำคัญกับการประเมินผลที่ไม่ใช่การทำข้อสอบหรือการตัดเกรดแบบเดิมๆ โดยใช้วิธีการประเมินผลที่เรียกว่า Competency based ซึ่งจะประเมินผ่านความสามารถหรือพัฒนาการของตัวผู้เรียน ซึ่งจะช่วยให้ผู้เรียนมุ่งเน้นในการพัฒนาทักษะที่จำเป็นต้องใช้ในอนาคต และช่วยลดความกดดันและความเครียด
โรงเตี๊ยมแห่งรัก

| โรงเตี๊ยมแห่งรัก |
| --- | --- |
แนว: ละครพีเรียด รหัสคดี โรแมนติก คอมเมดี้
พัฒนาโดย: StudioS
บทประพันธ์: คิม อึม-มี คิม จา-ฮย็อน
กำกับโดย: คิม ช็อง-มิน
ดนตรีโดย: อี จี-ย็อง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 4 (ณ วันที่ 28 มีนาคม ค.ศ. 2023 (2023-03-28)) 
การผลิต
งบประมาณ: ₩ 13,000 ล้าน
ออกอากาศ
สถานีโทรทัศน์: เอสบีเอสทีวี
ออกอากาศ: 20 มีนาคม ค.ศ. 2023 (2023-03-20)
โรงเตี๊ยมแห่งรัก (เกาหลี: 꽃선비 열애사) เป็นซีรีส์ทางโทรทัศน์ของเกาหลีใต้ นำแสดงโดย ชิน เย-อึน, รยออุน, ช็อง กุน-จู และคังฮุน ออกอากาศตอนแรกทางเอสบีเอสทีวีในวันที่ 20 มีนาคม ค.ศ. 2023 และออกอากาศทุกวันจันทร์และวันอังคาร เวลา 22:00 น. (เวลามาตรฐานเกาหลี) นอกจากนี้ยังมีสตรีมบน Wavve ในเกาหลีใต้และบน Viki และวิว ในบางภูมิภาค
เรื่องย่อ

ซีรีส์เกี่ยวกับหญิงสาวเจ้าของเกสต์เฮาส์ชื่อ สวนบุปผา และผู้อยู่อาศัยที่มีความลับรวมตัวกันเพื่อตามหา อี ซ็อล องค์รัชทายาทที่หายตัวไปเมื่อ 13 ปีก่อน
ภาษาลาว

| ภาษาลาว |
| --- | --- |
ພາສາລາວ

ออกเสียง: pʰáː.sǎː láːw
ประเทศที่มีการพูด: ลาว ไทย (ภาคอีสาน) กัมพูชา (สตึงแตรง, พระวิหาร และรัตนคีรี) พม่า (เชียงลาบ)
ชาติพันธุ์: ชาวลาว ชาวอีสาน
จำนวนผู้พูด: 30 ล้านคน  (ไม่พบวันที่)
ตระกูลภาษา: ขร้า-ไท  ไทไทตะวันตกเฉียงใต้ลาว–ผู้ไทภาษาลาว
ภาษาถิ่น: ลาวเหนือ (ลาวหลวงพระบาง) ลาวตะวันออกเฉียงเหนือ ลาวกลาง (พวน) ลาวใต้ ลาวตะวันตก               
ระบบการเขียน: อักษรลาวในประเทศลาว อักษรไทยในประเทศไทย อักษรเบรลล์ไทยและลาว
สถานภาพทางการ
ภาษาทางการ:  ลาว   อาเซียน
ภาษาชนกลุ่มน้อยที่รับรองใน:  ไทย  กัมพูชา
ผู้วางระเบียบ: สถาบันค้นคว้าวิทยาศาสตร์การศึกษา กระทรวงศึกษาธิการและกีฬา   และ   สถาบันสังคมศาสตร์ คณะอักษรศาสตร์ มหาวิทยาลัยแห่งชาติลาว
รหัสภาษา
ISO 639-1: lo
ISO 639-2: lao
ISO 639-3: อย่างใดอย่างหนึ่ง: lao – ภาษาลาว tts – ภาษาอีสาน
Linguasphere: 47-AAA-c

บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ผู้พูดภาษาลาว
ภาษาลาว (ลาว: ລາວ, [láːw] หรือ ພາສາລາວ, [pʰáː.sǎː láːw]) เป็นภาษาตระกูลขร้า-ไทของชาวลาว โดยมีผู้พูดในประเทศลาว ซึ่งมีสถานะเป็นภาษาทางการของประชากรประมาณ 7 ล้านคน และในพื้นที่ภาคตะวันออกเฉียงเหนือของประเทศไทยที่มีผู้พูดประมาณ 23 ล้านคน ซึ่งส่วนใหญ่เรียกเป็นภาษาอีสาน ภาษาลาวเป็นภาษากลางของพลเมืองในประเทศลาวที่มีภาษาอื่น ๆ ประมาณ 90 ภาษา โดยภาษาส่วนใหญ่ไม่มีความเกี่ยวโยงกับภาษานี้
ภาษาลาวเป็นภาษาที่มีวรรณยุกต์และแยกหน่วยคำเหมือนกับภาษาตระกูลขร้า-ไทอื่น ๆ และภาษาจีนกับภาษาเวียดนาม ภาษานี้สามารถเข้าใจระหว่างกันกับภาษาไทยและภาษาอีสาน ซึ่งอยู่ในกลุ่มภาษาไทตะวันตกเฉียงใต้เช่นกัน จนถึงขั้นที่ว่าผู้พูดสามารถสื่อสารระหว่างกันได้ ภาษาเหล่านี้เขียนด้วยอักษรที่ต่างกันแต่มีความคล้ายคลึงทางภาษาและก่อให้เกิดความต่อเนื่องของภาษา
ถึงแม้ว่าภาษาลาวยังไม่มีรูปแบบมาตรฐานก็ตาม ในช่วงครึ่งหลังของคริสต์ศตวรรษที่ 20 สำเนียงเวียงจันทน์กลายเป็นรูปแบบมาตรฐานโดยพฤตินัยในประเทศลาว และสำเนียงขอนแก่นกลายเป็นรูปแบบมาตรฐานโดยพฤตินัยในภาคอีสาน